Gargaliánoi

Gargaliánoi (; myös Gargaliáni) on Kreikan kaupunki sekä samanniminen Trifylían kunnan kunnallisyksikkö (Δημοτική Ενότητα Γαργαλιάνων, Dimotikí Enótita Gargaliánon) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 7 940 ja varsinaisen Gargaliánoin kaupungin väkiluku 5 007 (vuonna 2011).

pienoiskuva|vasen|upright=0.9|Gargaliánoin kaupunkia ja vanha kunnantalo.
Gargaliánoin kaupunki sijaitsee Peloponnesoksen niemimaan lounaisosassa noin 21 kilometriä pohjoisluoteeseen Pýloksesta ja noin neljä kilometriä sisämaahan Joonianmeren rannasta. Kaupungin satamana toimi Marathópolin kylä Joonianmeren rannalla. Gargaliánoin kunnallisyksikkö käsittää Trifylían kunnan eteläisimmän osan.

Gargaliánoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Aetóksen, Avlónaksen, Filiatrán, Kyparissían ja Tripýlan kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Gargaliánoin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

 Kylä- tai kaupunki­yhdys­kunta Kylä, kaupunki tai muu asutus Väkiluku (2011) Flóka Flóka 48 Gargaliánoi Ágios Stéfanos 27 Chochlastí 132 Gargaliánoi 5 007 Kánalos 84 Kokkinochorafá 5 Lagkoúvardos 110 Livártzi 5 Pelekitós 70 Pigádia 49 Ríkia 31 Vatiás 13 Vromonéri 34 Vrysómilos 2 Léfki Léfki 130 Tragána 98 Marathópoli Bárla 50 Gefyráki 5 Marathópoli 646 Nerovígli 28 Próti (saari) 0 Mouzáki Mouzáki 321 Pýrgos Pýrgos 768 Válta Válta 277 Yhteensä: 7 940

 Lähteet 

 Aiheesta muualla 

Luokka:Peloponnesoksen entiset kunnat
Luokka:Peloponnesoksen kaupungit
Luokka:Trifylía